Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Kuigi USA Välisministeerium on rangel seisukohal,
et ei koordineeri Iraaniga regionaalse stabiilsuse teemal,
öeldi eile, et tulevikus võidakse ümber mõelda.
Iraani ülemjuht ajatollah Khamenei:
EL ja USA on loonud müüdi Iraani tuumarelva kohta,
et Teherani ohuna kujutada.
Peaminister Netanyahu sõnul ei muutu üks asi Iraanis kunagi:
tekst "Surm Iisraelile!" Iraani rakettidel.
Täna hommikul kehtestati Ben Gurioni lennuväljal kriisiolukord,
kui El Al-i lennuk valmistus hädamaandumiseks.
Kui odavlennufirma UP lend 2521 174 reisijaga Prahasse suundus,
avastati lennurajalt selle parema ratta kummitükke.
Lennuk pidi ratta remondiks tagasi pöörduma.
Lennuk naasis Ben Gurionile kella 10 paiku
ja tegi enne turvalist maabumist lennuvälja kohal mitu tiiru.
Keegi viga ei saanud.
Nüüd Haifasse, Põhja-Iisraeli -
Iisraeli suurima naftatöötlus- ja petrokeemiaettevõtte
Oil Refineries tehaste juurde paigutati turvamehed,
et sealt midagi sisse-välja ei liiguks. Tehased suleti
Iisraeli suurima sadamalinna Haifa linnapea käsul pärast raportit,
mis näitas linnas kõrget vähitaset.
Naftaettevõtte teatel
tühistati Iisraeli suuruselt kolmandas, tiheda tööstusega linnas
nende ja mitme tütarettevõtte tegevuslitsents.
10 minuti eest blokeerisid linnavalitsuse veoautod
sissepääsu Oil Refineriesi ja keemiadepoo hooneisse.
Antud hetkest peale ei lubata tehastesse tankereid
ning peatatakse kütuse ja ammoniaagi väljavedu.
Eelmisel nädalal avaldatud tervishoiuministeeriumi raporti sõnul
näitasid viimasel dekaadil kogutud andmed Haifas
riiklikust normist kõrgemat vähitaset,
võimalik et kõrge õhusaastatuse tõttu.
Raporti teatel oli vähk 1998-2007
Haifa laste ja alla 19-aastaste noorte seas
riigi keskmisest kõrgem, kuid leiud polnud väga selged.
Me ei luba rohkem Haifa suurlinna saastavaid infrastruktuure.
See on alles algus. Võin vaid öelda,
et järgmised käigud on Iisraeli majandusele dramaatilised.
Mis minusse puutub,
siis kahtluse korral pole mingit kahtlust. Toetame lapsi.
Avalduses Tel Avivi börsile
teatas Israel Corpi hallatav Oil Refineries,
et sai linnapea kantseleist teated tegevuslitsentsi tühistamise kohta.
Nad on veendunud, et linnapea teated väljastati loata,
need on alusetud ja neil puudub seaduslik alus.
Ettevõte kavatseb määruse vastu kohtus võidelda.
Oil Refineries suudab oma Haifa tehases töödelda
ca 9,8 mln tonni toornaftat aastas ja on üks linna suuremaid ettevõtteid.
Linnapea määruse tõttu langesid firma aktsiad 2,8% võrra.
Iraani teema juurde -
Kuigi USA Välisministeerium on rangel seisukohal,
et ei koordineeri Iraaniga regionaalse stabiilsuse teemal,
teatati eile, et oldi valmis kaasama Iraani
varasemates jõupingutustes Süüria rahuleppe teemal,
kui Teheran oleks poliitikat muutnud,
ja võidakse kaaluda sama ka tulevikus.
Eristatakse siiski Iraaniga rääkimist tuumaprogrammivälistel teemadel
ja koostööd Teheraniga, mille Washington on välistanud.
Välisministeeriumi esindaja vastas küsimusele
Iraani välisminister Zarifi
New York Times'i arvamusküljel avaldatud kutse kohta
regionaalsele dialoogile, tegelemaks Iraagi, Süüria ja Jeemeni kriisidega.
Siiski teatas esindaja,
et ISIL-i asjus USA Iraaniga ei koordineeri
ega tee seda ka tulevikus, kuna ei jaga Iraaniga luureinfot.
Regioon olevat hetkel äärmiselt keerukas koht,
kus erinevates maades, sh Iraanis, osalevad erinevad faktorid.
USA on valjult sõna võtnud
Iraani destabiliseeriva tegevuse vastu Jeemenis, Süürias, Liibanonis
ja teeb seda ka edaspidi.
USA Välisministeeriumil olevat dokumenteeritud raportid
Iraani toetuse kohta Jeemenis võitlevaile šiia houthidele,
nii rahaliselt kui relvadega.
Austraalia välisminister Julie Bishop lõpetas ametliku visiidi Teherani,
kus ta arutas Iraani kolleegi Zarifiga ohtu,
mida kujutab ISIL.
Kirjeldades arutelu kui positiivset mõttevahetust
bilateraalsete, regionaalsete ja globaalsete küsimuste teemal,
ütles Bishop, et detailselt arutati ISIL-iga tegelemist Süürias ja Iraagis.
Ootan järge sellele väga positiivsele mõttevahetusele
bilateraalsete, regionaalsete ja globaasete küsimuste teemal,
mis puudutavad mõlemaid riike.
Detailsemalt arutasime vägivaldset terrorirühmitust
nimega Da'esh ehk ISIL,
ja nõustusime, et tegemist on ohtlikuma, keerulisema
ja globaalsema terrorisimi vormiga kui varem on nähtud.
Lääne diplomaadid lubasid uurida Austraalia ja Iraani avaldust,
kus lepiti kokku luureinfovahetuses,
ja avaldasid muret kahepoolsete lepete suhtes Iraaniga
enne Iraani ja P5+1 lõpliku tuumaleppe tähtaega
30. juunil.
Iraani ülemjuht ajatollah Khamenei ütles Iraani armeeülematele,
et EL ja USA on loonud müüdi Iraani tuumarelva kohta,
et Teherani ohuna kujutada,
karmistades tuumakõneluste jätkumise eel oma retoorikat.
Iraani kõrgeim võim Khamenei on kõnelusi toetanud,
kuid väljendab jätkuvalt Lääne suhtes umbusku.
Müüdi Iraani tuumarelvade kohta
lõid ameeriklased, eurooplased ja teised,
et Iraani ohuna kujutada.
Ameerika ise on oht.
Ameerika režiim on täna maailmale suurim oht,
oma sobimatu sekkumisega kõikjal maailmas,
kus iganes neil pähe tuleb,
kontrollimatult, igasuguste lubadusteta,
olgu religioossed või moraalsed.
Meie regioonis tekitab ebakindlust sionistlik režiim,
see Ameerika ketikoer.
Vastuseks Khamenei retoorikale ja Iraani sõjaväeparaadile,
mis tähistas laupäeval Armeepäeva, ütles peaminister Netanyahu,
et üks asi, mis Iraanis kunagi ei muutu,
on tekst "Surm Iisraelile!" selle rakettidel.
Näeme sõjaväeparaadi Teheranis,
kus Iraan maailmale oma relvi demonstreerib.
Igal aastal on raketid suuremad ja arenenumad,
nii täpsuses, jõus kui surmavuses.
Üks asi jääb siiski samaks -
tekst "Surm Iisraelile!" rakettidel.
Kirjeldatud ohtude valguses teeb Iisrael kõik,
et kaitsta oma riigi ja kodanike julgeolekut.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri